แรงขายหุ้นใหญ่กด SET ปิดเย็นร่วง 3 จุด นลท.ชะลอซื้อขายก่อนวันหยุดยาว
แรงขายหุ้นใหญ่กด SET ปิดเย็นร่วง 3 จุด นลท.ชะลอซื้อขายก่อนวันหยุดยาว โดยดัชนีปิดตลาดวันนี้ ที่ระดับ 1,659.09 จุด ลบ 3.04 จุด หรือ 0.18% มูลค่าการซื้อขาย 4.1 หมื่นล้านบาท
11 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,659.09 จุด ลบ 3.04 จุด หรือ 0.18% มูลค่าการซื้อขาย 4.1 หมื่นล้านบาท
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวลดลง คาดว่ามาจากแรงขายทำกำไรช่วงก่อนเข้าสู่วันหยุดยาวในเทศกาลสงกรานต์ และยังไม่มีปัจจัยใหม่เข้ามาในช่วงนี้ ประกอบกับการปรับลดคาดการณ์อัตราการขยายตัว (GDP) ของเศรษฐกิจโลกส่งผลให้นักลงทุนชะลอการลงทุนในระยะนี้ เห็นได้จากภาพตลาดซึมและมูลค่าการซื้อขายไม่สูงมาก
อย่างไรก็ตาม วันนี้มีปัจจัยในประเทศเป็นปัจจัยบวกต่อหุ้นกลุ่มสื่อสารและกลุ่มทีวีดิจิทัลบางตัว จากการที่คณะรักษาความสงบแห่งชาติ (คสช.) ออกคำสั่งตามมาตรา ม.44 ขยายระยะเวลาชำระค่างวดใบอนุญาตคลื่น 900 MHz ออกไป 10 ปี และมีมาตรการเยียวยาผู้ประกอบการทีวีดิจิทัล อีกทั้งเปิดทางให้สามารถคืนใบอนุญาตทีวีดิจิทัลได้ แต่มองว่ายังเป็นปัจจัยที่หนุนดัชนีได้ไม่มากนัก และยังถูกแรงขายกดดัน
ส่วนตลาดหุ้นอื่นในภูมิภาคเอเชียวันนีมีการเคลื่อนไหวในแดนบวกและแดนลบคละกัน โดยตลาดหุ้นจีนและฮ่องกงปรับตัวลดลงมากที่สุด ส่วนตลาดหุ้นในเอเชียอื่นๆ เคลื่อนไหวในลักษณะผสมๆกัน ยังไม่มีปัจจัยภายนอกที่ส่งผลอย่างมีนัยสำคัญต่อการเคลื่อนไหวของดัชนีในตลาดหุ้นเอเชียวันนี้
สำหรับแนวโน้มตลาดหุ้นไทยในวันพรุ่งนี้คาดว่าทิศทางยังเป็นลักษณะซึมตัว เพราะเป็นวันสุดท้ายก่อนปิดหยุดยาว จึงอาจมีแรงขายในระยะสั้นออกมาอยู่ โดยแนวโน้มน่าจะกลับมาคึกคักอีกครั้งหลังจากเปิดทำการในสัปดาห์หน้า เพราะเป็นช่วงที่จะเริ่มทยอยประกาศผลการดำเนินงานไตรมาส 2/62 ของบริษัทจดทะเบียน เริ่มจากกลุ่มธนาคารพาณิชย์ ทำให้จะมีการซื้อเก็งกำไรกลับเข้ามาอีกครั้งในสัปดาห์หน้า พร้อมให้แนวต้าน 1,665 จุด แนวรับ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 4,198,762.20 ล้านบาท ปิดที่ 454.00 บาท ลดลง 12.00 บาท
TRUE มูลค่าการซื้อขาย 2,250,188.69 ล้านบาท ปิดที่ 5.25 บาท เพิ่มขึ้น 0.05 บาท
SCB มูลค่าการซื้อขาย 1,210,547.85 ล้านบาท ปิดที่ 131.50 บาท ราคาไม่เปลี่ยนแปลง
ADVANC มูลค่าการซื้อขาย 1,173,484.95 ล้านบาท ปิดที่ 190.50 บาท ลดลง 0.50 บาท
PTTGC มูลค่าการซื้อขาย 1,100,453.15 ล้านบาท ปิดที่ 71.00 บาท เพิ่มขึ้น 0.25 บาท
ตลาดหุ้นเอเชีย
